cyanic-selkie/wikianc huggingface dataset:
Crkva presvetog Trojstva
Nacionalni spomenik čine crkva i pokretna imovinа koju sačinjavaju: tri oltarske slike Otona Ivekovića, vitraži, tri oltara, propovjedaonica, dvije ispovjedaonice, crkvene klupe, Put križa (14 postaja), 11 skulptura, zavjetni križ (Raspelo), monstranca, kalež i dva ciborija.
Historija
Izgrađena je prema projektu arhitekte Josipa Vancaša 1906. godine. Prema svojim arhitektonskim vrijednostima, ovaj objekat je jedno od značajnih ostvarenja historicizma u sakralnoj umjetnosti Sarajeva i čitave Bosne i Hercegovine, sa neoromaničkim karakteristikama. Primjena romaničkih stilskih elemenata vidljiva je u oblikovanju ulaznog portala sa zvonikom, kao i na svim fasadama objekta na kojima su izrađene dvobojne trake u alternaciji oker-žute boje, zatim arhitektonskoj plastici sa romano-gotičkim motivima, kao i na prozorima koji su ukrašeni vitražima.
Gradnja crkve započela je 14. maja 1905. godine, a dovršena je 18. novembra 1906. godine kada je svečano blagoslovljena od strane nadbiskupa Josip Stadlera. Troškovi izgradnje crkve iznosili su oko 100.000 kruna.
Opis
Uzdužna osovina crkve orijentirana je u pravcu sjever - jug. Glavni ulaz u objekat se nalazi na južnoj strani, a apsida u kojoj je smješten oltar, smještena je na sjevernoj strani. Crkva Presvetog Trojstva je jednobrodna građevina koja ima osnovu pravougaonog oblika. Vanjska dužina objekta iznosi cca 40,0 m dok širina objekta na južnoj strani iznosi cca 14,9 m, a na sjevernoj strani cca 17,2 m. U dispozicionom smislu crkva ima: narteks čije vanjske dimenzije iznose cca 12,5X5,25 m; naos je vanjskih dimenzija cca 25,45X14,00 m i svetište 5,90X17,20 m, zatim horsku galeriju koja se nalazi iznad narteks
Vladimir Perić Valter
mini|Bista Perićia, [[Sarajevo]] Vladimir Perić Valter (Prijepolje, 1919. – Sarajevo, 6. april 1945.), učesnik Narodnooslobodilačke borbe, Narodni heroj Jugoslavije.
Poslije završene osnovne škole, upisao se u Trgovačku akademiju. Nakon toga odlazi u Beograd na Visoku ekonomsko-komercijalnu školu. U vrijeme kada je bio na službi u Hipotekarnoj banci u Sarajevu, od 1940. godine postao je član Komunističke partije Jugoslavije.
Poslije aprilskog rata, Valter je nastavio ilegalno raditi u Sarajevu, da bi ubrzo stupio u Majevički partizanski odred, čiji je komandant postao krajem 1942. godine. Otišao je, zatim, u Zenički partizanski odred, gdje je obavljao dužnost komandanta bataljona.
Početkom 1943. godine, upućen je na ilegalni rad u Tuzlu. U ljeto 1943. godine, rukovodstvo NOP u Bosni i Hercegovini je uputilo Valtera na ilegalni rad u Sarajevo. Tamo je postao sekretar Mjesnog komiteta Partije, Kao iskusan borac, učinio je mnogo da oživi ilegalni pokret. Davao je značajnu pomoć partizanskim jedinicama koje su djelovale u okolini Sarajeva. Organizirao je mrežu partizanske obavještajne službe. U nekoliko navrata, Specijalna policija pokušavala je da otkrije i uništi ilegalne punktove i sarajevsku organizaciju u cjelini. To joj, osim rijetkih slučajeva, nije polazilo za rukom. Valter je još za života postao legenda, kao jedan od najiskusnijih i najhrabrijih obavještajaca narodnooslobodilačkog rata. Nekoliko puta je po specijalnim zadacima odlazio na slobodnu teritoriju i u Vrhovni štab NOVJ i POJ.
Poginuo je 6. aprila 1945. godine od minobacačke granate u završnim borbama za oslobođenje grada dok je s grupom boraca čuvao električnu centralu koju su ustaše htjele da unište prilikom povlačenja. Nastala je legenda o neustrašivom i odvažnom obavještajcu Valteru po kojoj je Hajrudin Krvavac snimio film Valter brani Sarajevo. Sarajevska elektrodistribucija je do 1992. nosila njegovo ime.
Ukazom Prezidijuma Narodne skupštine Federativne Narodne Republike Jugolsavije, 24. jula 1953. godine proglašen je za narodnog heroja.
Generalski Stol
mini|280px|Generalski Stol, mlin na rijeci Dobri Generalski Stol je naseljeno mjesto i općina u Hrvatskoj, u Karlovačkoj županiji.
Historija
Do teritorijalne reorganizacije u Hrvatskoj nalazio se u sastavu stare općine Duga Resa.
Stanovništvo
Na popisu stanovništva 2011. godine, općina Generalski Stol je imala 2.642 stanovnika, od čega u samom Generalskom Stolu 589.
Općina Generalski Stol
Napomena: ''Nastala iz stare općine Duga Resa. Od 1857. do 1961. sadrži dio podataka općine Duga Resa.''
Generalski Stol (naseljeno mjesto)
Napomena: ''Sadrži podatke za bivše naselje Šlatovi od 1890. do 1948.''
Plešivec (Velenje)
Plešivec je naseljeno mjesto u sastavu gradske općine Velenje, regija Savinjska, Slovenija.
Stanovništvo
Na popisu stanovništva 2011. godine, Plešivec je imao 424 stanovnika.
IC 3891
Najbliži NGC/IC objekti
Sljedeći spisak sadrži deset najbližih NGC/IC objekata.
Hloroform
Proizvodnja
U industriji, hloroform se proizvodi zagrijavanjem mješavine hlora i monohlormetana ili metana. Na 400-500 °C, javlja se halogenacija slobodnih radikala, pretvaranjem ovih prekursora za progresivno više hlorirane spojeve:
Rezultat ovog procesa je mješavina četiri hlorometana (monohlormetan, dihlormetan, hloroform i ugljik tetrahlorid), koji se onda mogu odvojiti destilacijom.
Deuterohloroform
Deuterizirani hloroform je isotopolni hloroform sa jednim deuterijevim  atomom. CdCl3 je uobičajeni rastvarač koji se koristi u NMR spektroskopiji. Deuterochloroform je proizveden reakcijom acetona (ili etanola) sa natrij hipohloritom ili kalcij hipokloridom. U današnjim postupcima proizvodnje običnog hloroforma, haloformni  proces je  zastario. Deuterochloroform se može  također dobiti  reakcijom natrijevog deuteroksida sa hloralhidratom.
Nenamjerno formiranje haloroforma
Haloformna reakcija se može javiti nehotice u domaćim  postupcima. Izbjeljivanje hipohloritom generira halogenirane spojeve u kojima je hloroform je glavni nusprodukt Natrij hipohlorit (hlorni izbjeljivač),  pomiješan sa uobičajenim  tečnostima u domaćinstvu, kao što su aceton, butanon, etanol ili izopropil alkohol može proizvesti nešto  hloroforma, pored ostalih sastojaka, kao što su hloroaceton ili dihloroaceton.
Španski superkup 1997.
Supercopa de España 1997. je bilo nogometno takmičenje u organizaciji nogometnog saveza Španije u kojem su se sastali pobjednik La Lige 1996/97. Real Madrid i pobjednik kupa 1996/97. Barcelona. Finale superkupa se odigralo u dvije utakmice: 20. i 23. augusta 1997. godine. Prva utakmica superkupa se odigrala na stadionu Camp Nou u kojoj je Barcelona golovima Giovannija u 1. minuti i Miguel Ángel Nadala u 85. minuti utakmice ostvarila pobjedu rezultatom 2-1. Jedini gol za Real Madrid postigao je Raúl González u 4. minuti utakmice. U uzvratnoj utakmici na stadionu Santiago Bernabéu, Real Madrid je ostvario ubjedljivu pobjedu rezultatom 4-1. Golove za Real Madrid su postigli Raúl González u 42. i 54. minuti, Predrag Mijatović u 58. i Clarence Seedorf u 65. minuti utakmice. Jedini gol za Barcelonu postigao je Giovanni Silva u 80. minuti utakmice. Sveukupnim rezultatom 5-3 Real Madrid je osvojio svoj peti superkup.
Vaginska arterija
Vaginska arterija je arterija kod žena koja opskrbljuje krvlju vaginu i dno mjehura.
Terminologija
Vaginska arterija obično se definira kao grana unutrašnje ilijačne arterije. thumb | 300px | Vaginska arterija Prema nekim izvorin, vaginska arterija može nastati iz unutrašnje ilijačne arterije ili maternične arterije. Međutim, fraza vaginske grane maternične arterije termin za opskrbu rodnice krvlju iz maternične arterije.
Neki tekstovi smatraju da donju vezikulsku arteriju mogu imati samo muškarci i da je ova struktura kod žena ustvari vaginska arterija.
Struktura
Ova arterija spušta se u vaginu, opskrbljujući njenu sluznicu. Može slati grane na bulbus predvorja, fundusa mokraćne bešike i susjednog dijela rektuma.
Vaginska arterija često je predstavljena sa dvije ili tri grane.
Plešivec (čvor)
Slovenija:
Andreas Bauer (ski-skakač)
Andreas Bauer je nekadašnji njemački skijaš-skakač. U Svjetskom kupu debitirao je u rodnom gradu 30. 12. 1980, a do prvog plasmana na pobjedničko postolje došao je 1. 1. 1982. u Garmisch-Partenkirchenu, kad je bio treći. Tu je 1987. došao i do jedine pobjede u karijeri.
Na svjetskim prvenstvima najbolji pojedinačni plasman mu je 18. mjesto u Lahtiju 1989. na maloj skakaonici, a na SP-u u letovima 21. mjesto iz Vikersunda 1990.
Karijeru je okončao 1992. Od 2005. radio je kao trener skijaških skokova njemačke reprezentacije u nordijskoj kombinaciji. Od sezone 2011/12. glavni je trener njemačke ženske reprezentacije u skijaškim skokovima.
Snježno kraljevstvo
Snježno kraljevstvo, također poznat kao Zaleđeno kraljevstvo, jest američki muzičko-fantastični računarsko animirani 3D film kompanije Walt Disney Animation Studios koji je objavio Walt Disney Pictures, te 53. animirani film Disneyja. Film je inspirirala "Snježna kraljica", bajka iz 1844. autora Hansa Christiana Andersena. Film prati Princezu Annu na putu kroz kraljevstvo Arendella da pronađe svoju sestru, Kraljicu Elsu, nakon što Elsa slučajno prekrije cijelo kraljevstvo ledom kad izgubi kontrolu svoje čarolije.
Scenarij filma napisala je Jennifer Lee, i film je bio odobren 2011. Lee je također režirala film uz Chrisa Bucka. Glasove glavnim likovima posuđuju Kristen Bell, Idina Menzel, Jonathan Groff, Josh Gad, i Santino Fontana. Kompozitor pjesama bio je Christophe Beck, dok su pjesme napisali Robert Lopez i Kristen Anderson-Lopez.
Premijera filma bila je u holivudskom kinu El Captain 19. novembra 2013, te je bio ograničeno objavljen u kinima 22. novembra, i dobio širu objavu 27. novembra. Film je dobio pohvalu za animaciju, scenarij, temu, muziku i glasovne glumce; neki kritičari smatraju Snježno kraljevstvo najboljim animiranim filmom kompanije od renesanse iz 1990-ih. Film je također bio veliki komercijalni uspjeh, sa zaradom od 1,280 milijardi dolara međunarodno, 400 miliona dolara u SAD-u i Kanadi, i 247 miliona dolara u Japanu, uz budžet od 150 miliona. Film je zaradio više od Priče o igračkama 3 (također u Disneyjevoj distribuciji), prethodnog animiranog filma s najvećom zaradom. Također je bio mjuzikl s najvećom zaradom dok ga nije prestigla prerada Kralja lavova iz 2019. Peti je film s najvećom zaradom svih vremena, film s najvećom zaradom 2013. godine, i treći film s najvećom zaradom u Japanu. Također je bio najuspješniji film sa ženskim režiserom kad je riječ o zaradi u SAD-u, dok ga nije prestigao Wonder Woman Warner Bros. Picturesa. S 18 miliona prodaja na kućnim medijima 2014. godine, jedan je od najprodavanijih filmova u SAD-u. U januaru 2015. postao je najprodavaniji Blu-ray u SAD-u.
Snježno kraljevstvo osvojilo je dva Oscara; najbolji animirani film i najbolja originalna pjesma (za pjesmu "Sad je kraj"; izvorno "Let It Go"), Zlatni globus za najbolji animirani film, pet Nagrada Annie (uključujući najbolji animirani film), dva Grammyja; najbolja kompilacijska zvučna podloga za vizualni medij i najbolja pjesma napisana za vizualni medij ("Sad je kraj"), nagradu BAFTA za najbolji animirani film, te dvije filmske nagrade za film po izboru kritičara; najbolji animirani film i najbolja originalna pjesma ("Sad je kraj"). Kratkometražni crtani nastavak, Groznica Snježnog kraljevstva, izašao je 23. marta 2015. i bio prikazan u kinima prije igrane adaptacije Pepeljuge. Animirani kratki film zvan Olafova pustolovina izašao je 22. novembra 2017. i bio prikazan u kinima prije filma Coco i velika tajna. Snježno kraljevstvo 2, dugometražni nastavak, stigao je u kina 22. novembra 2019.
Radnja
U dalekom kraljevstvu Arendellu žive dvije sestre, Elsa i Anna. Elsa i Anna su kćerke kralja Agnarra i kraljice Idune od Arendella. Elsa, starija kćerka, rođena je s magičnim moćima. Može kontrolirati led, stvarati pahuljice i snijeg, i mnogo više. Jedne noći su se Anna i Elsa igrale u dvorcu, ali se Anna previše zabavljala dok je skakala po snježnim stubovima koje je Elsa pravila. Kad je Elsa pokušala napraviti još jedan stub, pogodila je Annu u glavu sa štapom leda. Roditelji su Annu odveli do trolova koje vodi Dida Trol, trol koji može izliječiti Anninu ozlijedu. Dida preporuči da Elsa sakrije njene moći od Anne, jer ih se Anna neće sjetiti kad se probudi. Elsini roditelji zatvore kapije dvorca i ne dopuste Elsi i Anni da vide ostatak svijeta, te zaključaju Elsu u svojoj sobi gdje joj magija postaje jača. Jednog dana Agnarr i Iduna odu na put brodom, ali brod potone u oluji. Tri godine kasnije stigne Elsina krunidba. Elsa nije uzbuđena jer misli da će ljudi saznati da ima čarobne moći, ali je Anna spremna upoznati nove ljude i zabaviti se nakon što je bila zaključana mnogo godina. Izvan dvorca upozna šarmantnog muškarca Hansa u kojeg se zaljubi. Anna se brzo vrati u dvorac gdje je Elsa proglašena službenom kraljicom Arendella. Nakon krunidbe stigne velika proslava gdje Anna i Elsa popričaju. Iako su bile odvojene godinama, još uvijek se vole. Na proslavi Anna ugleda Hansa, i sklope vezu. Anna se želi udati za Hansa i dopustiti mu da se useli u dvorac. Kada pitaju za Elsin blagoslov, Elsa se prepadne i zapovijedi slugama da potjeraju sviju i zatvore kapiju. Dok se Anna i Elsa svađaju, Anna slučajno skine Elsine rukavice i otkrije njene moći. Anna je iznenađena jer je zaboravila na njene moći. Elsa pobjegne iz Arendella na sjevernu goru i Anna ju prati.
Anna se nađe u Malom dućančiću lutajućeg Oakena i sauni, gdje upozna Kristoffa i njegovog soba Svena. Kristoff zna gdje bi Elsa mogla biti, ali dok priča s Annom biva izbačen iz dućana kad uvrijedi vlasnika. Anna kupi opremu i mrkve koje trebaju Kristoffu i Svenu, i natjera ih da joj pomognu pronaći sestru. Na putu do gore pronađu živog snješka Olafa. Olafa je napravila Elsa tokom pjesme "Sad je kraj", i također bi pravila neživog snješka za Annu kad je bila mala. Anna se sjeti Olafa kada kaže da "voli tople zagrljaje". Olaf upozna grupu i s njima ode do sjeverne gore. Anna pronađe veliki dvorac od leda. Sama uđe u dvorac i pokuša popričati s Elsom. Kada Elsa ne pristane na Anninu ponudu povratka u Arendelle, Anna objasni da je Elsa stvorila vječnu zimu i mora ju pretvoriti u ljeto. Elsa kaže da ne zna kako se riješiti zime, i zbog stresa napravi oluju u dvorcu. Olujom slučajno pogodi Annu u srce. Nakon oluje potjera Annu s ogromnim čudovištem od snijega. Kristoff, Sven, Anna i Olaf pobjegnu i Kristoff Annu odvede trolovima, koji su ga usvojili kad je bio mal. Dida Trol objasni da se udarac leda u srce samo može izliječiti činom prave ljubavi.
Dok su Kristoff i Anna na putu, Hans posjeti Elsin ledeni dvorac i onesvjesti je uz vojsku vojvode od Smislograda. Vojska Elsu zarobi u ćeliji. Kristoff vrati Annu u Arendelle gdje ona pokuša poljubiti Hansa. Dok su Hans i Anna u privatnoj sobi, Hans otkrije da pokušava ubiti Annu i Elsu i zavladati kraljevstvom. Hans ostavi Annu u hladnoj sobi i pokuša ubiti zarobljenu Elsu, ali sazna da je Elsa pobjegla iz ćelije. Olaf pronađe Anninu sobu i odvede je vani da pronađe Kristoffa nakon što primijeti da je on njena prava ljubav. Vani je velika oluja u kojoj se Elsa izgubila. Hans pronađe Elsu i kaže joj da je Anna već mrtva. Elsa počne plakati, i dok ne gleda, Hans je pokuša ubiti mačem. Kristoff i Sven ugledaju Annu koja je izgubila Olafa. Anna vidi kako Hans pokušava ubosti Elsu, i stane pred njega da ga zaustavi. Prije nego što je dotakne mač, Anna se smrzne. Hans se onesvijesti zbog udarnog vala, i Elsa vidi Annino smrznuto tijelo pred njom. Elsa joj zagrli tijelo i počne plakati. Elsin zagrljaj je čin prave ljubavi koji odmrzne Annu. Elsa ljubavi pretvori zimu u ljeto. Na kraju filma je Hans uhapšen, Anna poljubi Kristoffa, te kupi njemu i Svenu nove sanke, Elsa napravi Olafu oblak iz kojeg pada snijeg tako da se ne rastopi, i kapija je ponovo otvorena.
U sceni nakon odjavne špice, snježno čudovište, koje je Olaf nazvao Marshmallow, pronađe Elsinu krunu u ledenom dvorcu. Marshmallow stavi krunu na glavu i nasmije se.mini|Kristen Bell, glas Anne, na premijeri
Počeci
Disney je eksperimentirao s idejom igranog-animiranog biografskog filma o piscu Hansu Christianu Andersenu u 1937. prije decembarske premijere Snjeguljice i sedam patuljaka, prvog ikad dugometražnog crtanog filma. Walt Disney je u martu 1940. preporučio da se igrani segmenti filma snimaju u studiju producenta Samuela Goldwyna, i da se animirani dijelovi naprave u Disneyjevom studiju. Animirani segmenti bi se bazirali na nekim od Andersenovih najpoznatijih bajki poput "Male sirene", "Djevojčice sa šibicama", "Olovnog vojnika", "Snježne kraljice" (koja je inspirirala Snježno kraljevstvo), "Palčice", "Ružnog pačeta", "Crvenih cipelica" i "Carevog novog ruha". Studiju je bilo teško adaptirati "Snježnu kraljicu" modernoj publici. Čak je i u 1930-ima i 1940-ima bilo očito da su Andersenove priče imale sjajnog filmskog potencijala, ali je lik Snježne kraljice bio previše problematičan. Nakon što su se Sjedinjene Američke Države pridružile Drugom svjetskom ratu, studio Disney morao se fokusirati na pravljenje animirane propagande. Kolaboracija Disney i Goldwyna zaustavljena ja 1942. Goldywn je sam napravio igrani film u 1952. Sve bajke bile su prepričane putem pjesme i baleta, bez animacije. Film je nominiran za šest Oscara. Disney je morao otkazati produkciju svih filmova o Andersenu. Za neke bajke, poput "Male sirene" i "Carevog novog ruha", Disney bi kasnije napravio animirane adaptacije, uključujući istoimenu adaptaciju "Male sirene" i adaptaciju "Carevog novog ruha" zvanu Careva nova ćud, ali su oba filma izašla mnogo godina nakon planiranog filma o Andersenu (Mala sirena izašla je 1989, a Careva nova ćud 2000).
Kasniji pokušaji
U 1990-ima, Walt Disney Animation Studios počeo je razvijati noviju adaptaciju "Snježne kraljice" nakon velikog uspjeha njihovih novijih flmova tokom renesanse (1989–1999), ali je rad na projektu bio prekinut 2002. kada je Glen Keane napustio projekt da radi na Vrlo zapetljanoj priči (2010). Harvey Fierstein prenio je svoju ideju za adaptaciju Disneyju, ali je njegova ideja odbačena. Paul i Gaëtan Brizzi, Dick Zondag i Dave Goetz također su pokušali napraviti svoju verziju filma, ali nisu uspjeli. Nakon mnogo neuspješnih pokušaja u 2000-tima, Disney je ponovo napustio rad na adaptaciji. Tokom jednog od ovih pokušaja Michael Eisner, tadašnji glavni izvršni direktor za The Walt Disney Company, podržavao je ideju za film o "Snježnoj kraljici", i htio ga je napraviti s Johnom Lasseterom, Pixarovim režiserom koji je osvojio Oscar, nakon Disneyjevog očekivanog obnavljanja ugovora s Pixarom. Međutim, taj se ugovor nije obnovio u januaru 2004. Umjesto ugovora Eisnerov nasljednik, Bob Iger, dogovorio se s Pixarom i Disneyjem o kupnji Pixara za 7,4 milijarde dolara. John Lasseter potom je unaprijeđen na glavnog kreativnog direktora Disneyja i Pixara.
Sljedeći pokušaj bio je 2008. kada je Lasseter uvjerio Chrisa Bucka (surežisera Tarzana, koji je izašao nekoliko godine prije u 1999) da se vrati Disneyju nakon što je bio zaposlen u Sony Pictures Animationu (gdje je također bio surežiser na filmu Divlji valovi, koji je bio nominiran za Oscar 2007. godine); tog je septembra Buck dao mnoge ideje Lasseteru, i jedna od ideja je bila adaptacija "Snježne kraljice". Buck je rekao da inspiracija za film zapravo nije bila bajka Andersena, već je htio "napraviti nešto drugo s definicijom ljubavi". "Disney je već napravio svar s "ljubljenjem princa", pa sam mislio napraviti nešto novo", objasnio je. Lasseteru se zapravo svidjela ideja adaptacije, i mislio ju je napraviti još kad je radio s Disneyjem na Priči o igračkama 1990-ima. Kada je vidio neke produkcijske skice Disneyjevih prijašnjih pokušaja, rekao je da se "oduševio". Naslov u ranijim fazama razvoja bio je Anna and the Snow Queen, i trebao je biti tradicionalno animiran. Josh Gad, glas Olafa, rekao je da se pridružio filmskoj ekipi u ranijim fazama kada je film bio sličniji Andersenovoj bajci, i Elsi je glas trebala davati Megan Mullally. Disney je ponovo shvatio da će biti teško pretvoriti lik Snježne kraljice u nešto moderno i film je pao u razvojni pakao 2010.
Revitalizacija
Nakon uspjeha Vrlo zapetljane priče 22. decembra 2011, Disney je najavio novi film s naslovom Frozen i datumom premijere (27. novembra 2013). Jedan mjesec kasnije potvrđeno je da će film biti animiran u stereoskopskom 3D-u, umjesto prvobitnog 2D-a jer su u scenariju bili događaji koje bi bilo veoma teško tradicionalno animirati. Kristen Anderson-Lopez i Robert Lopez pridružili su se projektu i počeli pisati pjesme u januaru 2012. Nekoliko mjeseci kasnije, tačnije 5. marta 2012, najavljeno je da će Chris Buck biti režiser, a da će producenti biti John Lasseter i Peter Del Vecho.
Nakon ponovnog početka razvoja, pojavio se problem za Bucka i Del Vecha, i problem je bio lik Snježne kraljice, koja je u početku bila negativka. Studio ima tradiciju prikazivanja animiranih filmova u razvoju svakih dvanaest sedmica, a zatim održava duge "sesije bilješki" u kojima njegovi režiseri i scenaristi različitih projekata daju opsežne "bilješke" o međusobnom radu.
Zatim se produkcijski tim obratio problemima filma, izradivši nekoliko varijacija priče o "Snježnoj kraljici" sve dok se likovi i priča nisu osjetili relevantnima. U toj je fazi prvi veliki proboj bila odluka da se glavna junakinja filma Anna (koja se temeljila na liku Gerde iz "Snježne kraljice") preradi kao mlađa sestra Else, čime je djelotvorno uspostavljena porodična dinamika između likova. To je bilo neobično zbog toga što se odnosi između sestara rijetko koriste kao glavni element radnje u američkim animiranim filmovima, s izuzetnom iznimkom Disneyjevog filma Lilo i Stitch. Kako bi u potpunosti istražili jedinstvenu dinamiku takvih veza, Disney Animation sazvao je "Sestrinjski samit", na kojem su žene iz studija koje su odrasle sa sestrama zamoljene da razgovaraju o svojim vezama sa svojim sestrama.
Pisanje scenarija
lijevo|mini|Jennifer Lee, scenaristica filma U martu 2012. Jenifer Lee, jedna od scenarista filma Krš i lom, pridružila se produkcijskoj ekipi. Prije nego što se pridružila, prijašnji scenaristi i tekstopisci su "implodirali", što je dopustilo tekstopiscima da "dodaju dosta svog DNK-a "novom scenariju. Produkcijski tim je "u suštini ponovo započeo i … imao 17 mjeseci," zbog čega je "raspored bio intenzivan" i implicirao da "su jako brzo morali donijeti puno odluka".
Dok su razvijali priču Jennifer Lee i Chris Buck crpili su utjecaj iz nekoliko izvora. Rekli da je najviše utjecaja imala država Norveška. Kad je umjetnički tim posjetio državu, inspirirala ih je kultura i okoliš. Uz to su spomenuli nekoliko filmova koji su imali utjecaj, uključujući filmove Miyazakija i filmove Davida Leana (najznačajnije Lawrence od Arabije i Doktor Živago), i rekli su da ih je inspirirala smisao "epske avanture i taj veliki opseg i razmjeri, a zatim i intimnost smiješnih neobičnih likova."
Pisanje pjesme "Let It Go" bio je velik prodor. Lopez i Anderson-Lopez morali su ponovo zamisliti Elsu kao više kompleksan, ranjiv i saosjećajan lik. The Daily Telegraph rekao je da su tekstopisci vidjeli Elsu kao "uplašenu djevojku koja ne zna kontrolirati i prihvatiti svoj dar", i manje kao zlikovkinju. Del Vecho rekao je da su zbog pjesme "Let It Go" shvatili Elsin lik i ponovo napisali prvi dio filma, samo su promijenili Elsu u junakinju.
Još jedan prodor bio je razvoj zapletnog zaokreta gdje princ Hans, ko nije ni bio u ranijim nacrtima, otkriva da je zlikovac. Del Vecho rekao je: "Ako smo htjeli da kraj bude iznenađujući, morali smo uvjeriti publiku da je Hans odgovor … ali ispada da nije odgovor, već da je Kristoff odgovor … Ako publika misli da zna odgovor, možeš ih iznenaditi i pretvoriti odgovor u nešto drugo." Lee je rekla da je Hans bio napisan da bude "psihotičan" i "lud". U ranijim je nacrtima Anna trebala flertovati s Kristoffom, ali su mislili da bi ovo zbunilo publiku jer su Anna i Hans već bili zaručeni.
Lee je morala raditi na Anninoj ličnosti. Njene kolege smatrale su da bi Anna trebala biti više povučena i suovisna. Lee se nije složila s njihovim mišljenjem, jer je htjela da ovaj film bude "Annino putovanje, ništa više, ništa manje." Lee je odlučila film pretvoriti u jednostavniju priču o odrastanju, u kojoj Anna "započne kao povučena djevojka, i na kraju nauči više o ljubavi, toliko da nauči o najjačoj mogućoj ljubavi: žrtvovanju." Lee je također morala izbaciti neke scene koje su joj se jako sviđale, kao scena s Annom i Elsom kao tinejdžerice, jer je morala sačuvati njihovu razdvojenost. Za Annin i Elsin odnos inspiracija je bila Leein odnos s vlastitom sestrom. U intervjuu s Los Angeles Timesom Lee je svoju sestru zvala "svojom Elsom", i s njom je hodala niz crveni tepih na 86. dodjeli "Oscara". Lee je objasnila da je "jako važan dio mog života bio gubitak moje sestre, i ponovno otkrivanje jedne druge kad smo odrastle."
Tim je također pretvorio Olafa, originalno Elsinog iritantnog pratioca, u Anninog komičnog pratioca. Leeino mišljenje o originalnoj verziji Olafa bilo je "ubijte tog j-nog snješka", i smatrala je Olafa "najtežim likom s kojim smo se trebali nositi." Još jedan problem bio je: kako bi Anna spasila Elsu. Ovaj problem riješio je umjetnik priče John Ripa. Njegova je ideja dobila ovaciju, i Lasseter je rekao da "nikad nije vidio išta slično tome." Još neke ideje koje je produkcijski tim napustio su trol s bruklinskim naglaskom, i regent kojem je glas mogao dati Louis C.K. Ideje su na kraju izbačene jer "nisu mogli strpati toliko stvari u film od 90 minuta." Del Vecho objasnio je da je "postalo sve više komplicirano kad smo dodali više stvari".
Lee je imala veliku ulogu u projektu, i zato su ju Lasseter i Catmull proglasili surežiserom u augustu 2012, što je bilo najavljeno u novembru i učinilo Lee prvom režiserskom dugometražnog animiranog filma Walt Disney Animation Studiosa. Lee je kasnije rekla da joj se jako svidjelo ono što je Chris napravio.
Del Vecho objasnio je da radnja filma "nije funkcionirala" do februara 2013, zbog čega su scenaristi počeli prepisivati scenarij do juna. Također je rekao da je sve šta su napravili činilo jednostavno nakon što je bilo gotovo, ali da je bilo teško dok su radili. Testno prikazivanje održano je u Pheonixu (Arizona) pred djecom i njihovim roditeljima. Tada su scenaristi shvatili da je film napokon krenuo negdje.
Objava
mini|Avion koji reklamira film|lijevo|284x284piksel mini|Peter Del Vecho, Jennifer Lee, i Chris Buck na premijeri|222x222piksel Snježno kraljevstvo objavljeno je u kinima SAD-a 27. novembra 2013, i uz film je bio prikazan novi kratkometražni film o Mickeyju Mouseu, Nabavi si konja. Premijera filma bila je u holivudskom kinu El Capitan 19. novembra 2013. Prije međunarodne objave imao je ograničenu objavu od 22. novembra.
Kućni mediji
Snježno kraljevstvo je 25. februara 2014. bio digitalno objavljen na servisima Google Play, iTunes Store i Amazon Prime Video. Film je Walt Disney Studios Home Entertainment na formatima Blu-ray objavio 18. marta 2014. Blu-ray ima posebne dodatke, kao što su: "The Making of Frozen", kratki muzički dokumentarac od tri minute o produkciji filma, D'frosted, priča o adaptiranju originalne bajke u dugometražni film, četiri izbrisane scene s uvodom režisera, kratki film s premijere Nabavi si konja, najava filma, i muzički spotovi pop-verzije pjesme "Sad je kraj" koja se čuje u odjavnoj špici, i izvode je Demi Lovato (engleski), Tini Stoessel (španski, s imenom "Libre Soy"; ), i Marsha Milan Londoh (malajski, s imenom "Bebaskan"; ). Na DVD-u su kratki film Nabavi si konja, najava i muzički spotovi.
DVD i Blu-ray filma prodani su u više od 3,2 miliona primjeraka nakon prvog dana objave, što ga čini jednom od najuspješnijih filmova s objavom na kućnim medijima, a na Amazonu je najuspješniji disk za djecu ikad. Digitalna objava filma također drži rekord najbrže preuzete digitalne objave ikad. U Ujedinjenom Kraljevstvu film je jedan od najuspješnijih objava na kućnim medijima 2014.
Film je ponovo bio objavljen na DVD-ima i digitalnim platformama 18. novembra 2014, ovaj put s tekstovima pjesama, kao u kinima. Dana 1. oktobra 2019. film je objavljen u formatu 4K Ultra HD Blu-ray.
U Bosni i Hercegovini DVD filma na hrvatskom jeziku objavio je Tropik, dok je na lokaliziranom sajtu HBO GO dostupna verzija na engleskom, hrvatskom, slovenskom i srpskom, s titlovima na svim navedenim jezicima, i na makedonskom.
Box Office
Međunarodno je Snježno kraljevstvo zaradilo više od 1,280 milijardi dolara. Računajući u sve troškove, Deadline Hollywood procijenio je da je film zaradio preko 400 miliona dolara. Snježno kraljevstvo je peti film s najvećom zaradom, animirani film s najvećom zaradom, film s najvećom zaradom 2013, treći film s najvećom zaradom kompanije Walt Disney Pictures, i osmi film s najvećom zaradom u distribuciji Disneyja. Film je međunarodno zaradio 110,6 miliona dolara u svom prvom vikendu objave. Film je zaradio više od milijardu dolara do 2. marta 2014, tačno 101 dan nakon objave, što ga čini osamnaestim filmom u historiji, sedmim filmom u Disneyjevoj distribuciji, petim filmom koji nije nastavak, drugim filmom iz 2013. u Disneyjevoj distribuciji (nakon Iron Mana 3), i prvim animiranim filmom od Priče o igračkama 3 koji je to postigao.
Bloomberg Business izvijestio je u martu 2014. da su vanjski analitičari ukupni trošak filma projicirali na otprilike 323 do 350 miliona dolara za proizvodnju, marketing i distribuciju, a također su predviđali da će film generirati 1,3 milijarde dolara prihoda od prodaje ulaznica na blagajnama, digitalnih preuzimanja, diskova i televizijskih prava.
Kritike
Kritičari su povalili Snježno kraljevstvo, i često je pozitivno uspoređeno s filmovima Disneyjeve renesanse, naročito s Malom sirenom, Ljepoticom i zvijeri, Aladinom i Kraljem lavova. Neki novinari smatraju da je uspjeh ovog filma zapravo započeo drugu renesansu Disneyja. Muzika, scenarij, animacija, teme i vokalne izvedbe, pogotovo izvedbe Bell (Anne), Menzel (Else), i Gada (Olafa), pogotovo su pohvaljene. Kritičari su posebno pohvalili pjesmu "Sad je kraj". Prema agregatoru recenzija Rotten Tomatoes, 90% kritičara dalo je filmu pozitivnu ocjenu na osnovu 241 recenzija, s prosječnom ocjenom 7,69/10. Sajtov konsenzus kritičara kaže: "Prekrasno animirano, pametno napisano i opskrbljeno pjesmama, Snježno kraljevstvo dodaje još jedan dostojan ulazak u Disneyjev kanon." Agregator Metacritic izračunao je ocjenu 74/100 na osnovu 43 recenzije, ukazujući na "opšte povoljne ocjene". CinemaScore dao je filmu "A+" na ljestvici od F do A+ prema anketi koja je održana na prvom vikendu prikazivanja. Fandango je održao anketu među hiljadu kupaca ulaznica; 75% kupaca pogledalo je film barem jedanput, a 52% dvaput. 55% gledaoca odlučilo je da im je "Sad je kraj" omiljena pjesma, 21% da je "Da li bi da praviš snješka?" najbolja pjesma, a 9% je odlučilo da je "Po prvi put u mom životu" najbolja. Richard Corliss od časopisa Time i Kyle Smith od novina New York Post proglasili su Snježno kraljevstvo sedamnaestim najboljim filmom 2013. Alonso Duralde od novina TheWrap napisao je da je film "najbolji animirani mjuzikl Disneyja od tragične smrti Howarda Ashmana, čiji je rad na Maloj sireni i Ljepotici i zvijeri pomogao učiniti studiovu modernu animacijsku diviziju onime što jest danas." Također je rekao "iako malčice zaostaje pri kraju, scenario je sjajan; daje simpatične likove i zanimljive zaokrete i iznenađenja u radnji."
Pohvale
Film je nominiran za mnogo nagrada, od kojih je velik broj i osvojio, te je često nominiran za nagradu najboljeg crtanog filma. Najviše pohvala dobila je pjesma "Sad je kraj". Film je nominiran za dva Zlatna globusa na 71. dodjeli nagrada gdje je postao prvi film Walt Disney Animation Studiosa koji je dobio nagradu za najbolji animirani film. Također je dobio Oscar za najbolji animirani film i za najbolju originalnu pjesmu ("Sad je kraj"), nagradu BAFTA za najbolji animirani film na dodjeli nagrada BAFTA, pet nagrada Annie (uključujući najbolji animirani film), i dvije nagrade po izboru kritičara za najbolji animirani film i najbolji originalnu pjesmu ("Sad je kraj"). U sličnim je kategorijama film bio nominiran za nagrade Satellite. Zvučna podloga filma osvojila je nagradu za najbolji kompilacijski album za vizualni medij i bio nominiran za najbolji muzički zapis za vizualni medij za vizualni medij na 57. dodjeli "Grammyja". Pjesma "Sad je kraj" također je osvojila Grammy za najbolju pjesmu iz vizualnog medija.
Kulturni utjecaj
Snježno kraljevstvo bilo je veliki komercijalni i kritički hit. Ali je također bio privlačan djeci; film je poznat po tome što su pjesme bile veoma popularne, i djeca koja su gledala film ne bi prestala pjevati pjesme i citirati likove. O velikoj popularnosti filma i njegovih pjesama izvijestili su mnogi portali širom SAD-a i Ujedinjenog Kraljevstva. Mnogi su novinari primijetili da su djeca pjevala pjesme i citirala film toliko da bi stvarali nemir njihovim roditeljima, nastavnicima i drugima. Neke slavne ličnosti izjavile su im djeca opsjednuta Snježnim kraljevstvom, kao npr. Amy Adams (koja je imala glavnu ulogu u Disneyjevom filmu Začarana), David Cameron, Ben Affleck, Kevin Costner, i Vince Vaughn. Kad je Terry Gross intervjuirala tekstopisce (Lopez i Anderson-Lopez) na NPR-u u aprilu 2014, rekli su da nisu mogli zamisliti da će film postati toliko uspješan.
Kolumnist Joel Stein napisao je članak o svom sinu Laszlu za časopis Time. Članak je bio o Laszlovoj frustraciji s popularnosti Snježnog kraljevstva. Laszlo je održao intervju s Kristen Bell (glasom Anne) preko Skypea, i pitao ju je zašto je film napravljen. Kad ju je Laszlo pitao je li očekivala uspjeh i kulturni utjecaj filma, objasnila je da nije. The Hollywood Reporter intervjuirao je scenaristicu filma (Jennifer Lee) u decembru 2014. Lee je objasnila da se prestala zahvaljivati ljudima kad bi pohvalili film, već bi im se ispričala jer je bila svjesna koliko su djeca pjevala pjesme. Lee je također pokazala film svojoj kćerki da ju inspirira sa snažnim ženskim likovima, i pomogne jer su njenu kćerku zlostavljali nasilnici u školi; uz to je priznala da su i nju samu zlostavljali nasilnici kad je bila mala, i zato je bila sretna kad su njenu kćerku inspirirale Anna i Elsa.
Izvještaj o najčešćim imenima beba 2014, koje je objavio BabyCenter, pokazuje da Elsa bilo 88. najčešće ime za djevojčice te godine. To ime nikad nije bilo u prijašnjim izvještajima BabyCentera. Sarah Barret, jedna od direktorica sajta, objasnila je da je Anna puno češće ime, ali da je Elsa "više jedinstveno, i uz to je Elsa jako moćna junakinja i sjajan uzor." Potpredsjednica britanske verzije Disney Channela, Anna Hill, rekla je da je oduševljena činjenicom da je Elsa postalo popularno ime. Googleov izvještaj iz 2014. pokazuje da je Snježno kraljevstvo najtraženiji film te godine. Google Play Store proglasio je film i njegovu zvučnu podlogu filmom i muzičkim albumom godine (što znači da su najprodavaniji film i muzički album te godine). S više od 30 miliona preuzimanja putem BitTorrenta, film je drugi najčešće piratirani film 2014.
Fondacija Udruženja pisaca navodi Snježno kraljevstvo kao film s jednim od najboljih scenarija iz 2010. godine, hvaleći ga kao film koji podmeće "rigidno uspostavljene priče i likove".
Franšiza
U međuvremenu, producenti serije Jednom davno (koju je napravio ABC Studios, Disneyjeva podružnica) samostalno su dobili prava od ABC-ja i Disneyja za crossover o Snježnom kraljevstvu za četvrtu sezonu. Ideja je bila otrkivena na kraju treće sezone maja 2014, i sezona se emitirala te jeseni. Televizijski specijal The Story of Frozen: Making a Disney Animated Classic emitirao se na ABC-ju 2. septembra 2014. Film je dokumentarac o produkciji filma. Na kraju specijala Lasseter je najavio kratki film koji se prikazivao u kinima prije igrane verzije Pepeljuge 13. marta 2015, imena Groznica Snježnog kraljevstva. Feld Entertainmentova klizačka predstava Disney on Ice uvela je predstavu o Snježnom kraljevstvu 4. septembra 2014. na areni Amway u Orlandu, Floridi.
Dok se film The Making of Frozen: Return to Arendelle emitirao na ABC-ju, najavljen je drugi kratki film zvan Olafova pustolovina. Prikazivan je u kinima prije Pixarovog filma Coco i velika tajna 22. novembra 2017, i na ABC-ju je emitiran 14. decembra 2017. U videoigri iz 2019, Kingdom Hearts III, Arendelle se pojavljuje kao jedan od svjetova. Videoigra prati radnju filma, i glasovna postava se vratila.
Sinan-pašina džamija u Mostaru
Kroz cijelu osmansku epohu u historijskim izvorima označavana je kao Atik, odnosno prva, najstarija. Sinan-pašinu džamija je dugo vremena bila najprostranija i najljepše dekorisana mostarska džamija. Bila je izgrađena od tesanog kamena i pokrivena pločom. Imala je stabilnu konstrukciju s visokom kamenom munarom. Za njenu trajnu egzistenciju Sinan-paša je uvakufio brojne privredne objekte, pored ostalog, i prvi mostarski hamam (javno kupatilo). U sklopu džamijskog kompleksa, pored hamama, nalazila se mehćema (sudnica), kao i kuća za stanovanje mostarskog šerijatskog sudije (kadije).
Sinan-pašina džamija je kroz historiju više puta obnavljana, posljednji put temeljito 1906. godine. Srušena je 29. 12. 1949. godine. Nakon okončanja rata u Bosni i Hercegovini (1992-1995), pokrenuta je inicijativa za obnovu Sinan-pašine džamije u Mostaru. U januaru 2009. godine stručni tim proveo je arheološka istraživanja kojim su pronađeni njeni temelji, a kamen temeljac je položen 6. februara 2014. godine. Prvi podatak o postojanju džamije nalazi se u zakladnici Murat-age, sina Abdurahmanova iz 1572. godine. U toj vakufnami vakif između ostalog određuje da se daje godišnje po 400 akči hatibu Sinan-pašine džamije šejh Veliji, koji je za to dužan svaki dan proučiti po jedan džuz iz Kur'ana za duše njegove djece i žene mu Hume.
Florjan (čvor)
Slovenija:
Dol–Suha
Dol–Suha je naseljeno mjesto u sastavu općine Rečica ob Savinji, regija Savinjska, Slovenija.
Historija
Do teritorijalne reorganizacije u Sloveniji nalazilo se u sastavu stare općine Mozirje.
Stanovništvo
Na popisu stanovništva 2011. godine, Dol–Suha je imalo 167 stanovnika.
Napomena: ''U 2016. izvršena je manja razmjena teritorija između naselja Dol–Suha i Prihova (općina Nazarje). U 2017. izvršene su manje razmjene teritorija između naselja Dol–Suha i Radegunda (općina Mozirje).''
Podgora (Šmartno ob Paki)
Podgora je naseljeno mjesto u sastavu općine Šmartno ob Paki, regija Savinjska, Slovenija.
Historija
Do teritorijalne reorganizacije u Sloveniji nalazila se u sastavu stare općine Velenje.
Stanovništvo
Na popisu stanovništva 2011. godine, Podgora je imala 197 stanovnika.
Gunjavci
Gunjavci su naseljeno mjesto u sastavu općine Rešetari, Brodsko-posavska županija, Republika Hrvatska.
Historija
Do teritorijalne reorganizacije u Hrvatskoj nalazili su se u sastavu stare općine Nova Gradiška.
Stanovništvo
Na popisu stanovništva 2011. godine, Gunjavci su imali 424 stanovnika.
Napomena: ''Do 1971. iskazivano pod imenom Gunjavci, a 1981. i 1991. pod imenom Gunjevci.''
Popis 1991.
Na popisu stanovništva 1991. godine, naseljeno mjesto Gunjavci je imalo 521 stanovnika, sljedećeg nacionalnog sastava:
Turbeta na Alifakovcu
Turbeta na Alifakovcu nalaze se u sarajevskom groblju Alifakovac koje je proglašeno za nacionalni spomenik Bosne i Hercegovine. .
Lokacija
Groblje Alifakovac je locirano na uzvišenju na lijevoj obali rijeke Miljacke, iznad Šeher-ćehajinog mosta.
Historija
Na Alifakovcu nalazi se više od pet stotina nadgrobnih spomenika, od kojih je više od dvije stotine bilo sa epitafima. To su stari nišani različitih oblika na temelju kojih se može zaključiti kojem vremenskom razdoblju pripadaju, kao i društveni stalež umrlog. Najstariji datirani nišan je iz 1751. godine, međutim, u groblju postoje stariji nedatirani nišani. Najstariji nišani za koje se pretpostavlja da su iz 15. i 16. stoljeća predstavljaju prijelazni oblik sa srednjovjekovnog nadgrobnog spomenika stećka na oblik nišana. .
Sarajevski kadija Ahmet-efendija Jahjapašić 1780. godine podigao je svojem rano preminulom četrnaestogodišnjem sinu Muhamedu turbe na groblju Alifakovac. Nad njegovim grobom su dva nišana, obla, bez turbana, a na uzglavnom nišanu je bio natpis u stihovima iz 1780. godine kojeg je napisao sarajevski pjesnik Mehmed Mejlija.
Iste godine kadija podigao je još jedno turbe, u znak poštovanja prema veziru Jusuf-paši Ćupriliću, koji je, nakon što su ga osmanske vlasti osudile na smrt, pobjegao i došao u Sarajevo, gdje je anonimno živio do smrti 1747. godine. U ovom turbetu je bio manji uzglavni nišan sa turbanom bez natpisa. .
Turbeta su do početka Prvog svjetskog rata bila pokrivena olovom, kada su ih skinuli za potrebe austrougarske vojske. Godine 1947. turbeta su prekrivena pocinčanim limom koji je danas u veoma lošem stanju. Turbeta zauzimaju središnje mjesto na groblju.
Opis
To su dva otvorena potkupolna turbeta. U oba turbeta se nalazi po jedan grob označen santračem.
Turbeta su slična i sastoje se od postolja, četiri kamena stupa, tambura i kupole. Postolja su kvadratnog oblika sa stranicama od 3,20 m i visine 0,50 m. Izrađena su od klesanih kamenih ploča vezanih željeznim sponama. Na postolju se na četiri ugla nalaze četiri kamena stupa kružnog presjeka, čiji promjer iznosi oko 0,30 m, koji nose lukove i kupole. Kroz kapitele stupova prolaze željezne zatege. Lukovi su prelomljeni a vrh luka je visok 1,32 m. Lukovi povezuju stupove na sve četiri strane. Lukovi nose osmostrani tambur, visine 1,30 m, prekriven pocinčanim limom, i kupolu.
Turbeta su u lošem građevinskom stanju i prijeti im urušavanje
Porječje
Porječje je naseljeno mjesto u gradu Doboju, Bosna i Hercegovina.
Sporazum iz Bretton Woodsa
desno|220px|mini|Mount Washington hotel 2003 Sporazum iz Bretton Woodsa uveden je 22. jula 1944, u mjestu Bretton Woods (New Hempshire,SAD) prije završetka Drugog Svjetskog rata. Potpisivanju su prisustvovale 44 članice. Glavni sadržaj bio je uvođenje američkog dolara kao svjetske valute, rezerve zlata u američkoj centralnoj banci služile su kao pokriće, druge valute bile su fiksno vezane za dolar. Sporazum je ukinut 1973.
Povod
Nakon iskustva Velike depresije i dva svjetska rata tražena je bolja kontrola monetarnog tržišta. Krajnji cilj bio je brže plaćanje i lakša trgovina na svjetskom tržištu.
Susret u Bretton Woodsu
Predstavnici 44 zemlje susreli su se u julu 1944. u hotelu Mount Washington, (Bretton Woods) gdje je usaglašen sporazum. Ratifikacija je uslijedila 1946. poslije Drugog svjetskog rata.
Dva plana
desno|220px|mini| [[Harry Dexter White|White (lijevo) i Keynes (desno) 8. marta 1946 kod susreta Međunarodnog guvernerskog savjeta]]
Keynsov plan
Britanski ekonom John M. Keynes predlagao je stvaranje svjetske valute "bancor". Zemlja A koja izvozi u zemlju B i postigne višak, može ga ustupiti kao kredit (u bancor valuti) zemlji C za uvoz.
Whiteov plan
Američki ekonom Harry D. White predlagao je stvaranje Međunarodnog monetarnog fonda (MMF) gdje članice uplaćuju doprinos namijenjen kao kredit. Pod utjecajem SAD-a, prihvaćen je Whiteov plan.
Sadržaj sporazuma
Američki dolar je 1946. zvanično uveden kao svjetska valuta. Dolar je bio vezan za količinu zlata koju je deponivala Američka centralna banka (eng. Federal Reserve, FED). Članice Bretton Woodsa obavezale su se koristiti dolar na svjetskom tržištu, dok je Američka centralna banka garantovala razmjenu dolara za zlato. Isto tako dogovoren je fiksni kurs između raznih deviza, s tim da se mogao u ograničenom obimu podesiti.
Primjena u praksi
Pojedine zemlje imale su veći uvoz nego izvoz. Negativna bilansa tih zemalja mogla se eliminisati na dva načina: prilagođavanjem kursa lokalne valute spram dolaru odnosno inflacijom ili kreditima MMF-a. Uplaćivanje doprinosa obavlja se i danas, u dolarima.
Kraj sporazuma
Ekonomska politika SAD-a dovela je do znatnog gubitka vrijednosti dolara. Inflacija u SAD-u od 1960. nagomilala je toliku količinu dolara da je inicijativom predsjednika Nixona 1971. ukinuta konvertibilnost sa zlatom. Članice Bretton Woodsa vraćaju se od 1973. na prvobitnu fleksibilnu deviznu politiku.
Borovnica (Slovenija)
mini|280px|Borovnica, rimokatolička crkva "Sv. Marjeta" Borovnica je naseljeno mjesto i općina u Sloveniji, u regiji Srednjoj Sloveniji.
Historija
Do teritorijalne reorganizacije u Sloveniji nalazila se u sastavu stare općine Vrhnika.
Stanovništvo
Na popisu stanovništva 2021. godine, općina Borovnica je imala 4.664 stanovnika, od čega u samoj Borovnici 2.714.
Općina Borovnica
Napomena: Nastala iz stare općine Vrhnika.
Borovnica (naseljeno mjesto)
Napomena: ''U 1999. povećano za dio naselja Dražica.''
Rosemarie Ackermann
Rosemarie Ackermann je bivša njemačka skakačica u vis. Ona je prva skakačica koja je preskočila visinu od 2 m, i to 26. augusta 1977. u Berlinu.
Na Olimpijskim igrama u Montrealu 1976 osvojila je zlatnu medalju u skoku u vis preskočivši 1,93 m.
Ackermann je posljednja ženska skakačica u vis koja je postavila svjetski rekord koristeći tehniku preskakanja postrance. Također je posljednji skakač u vis bilo kojeg spola koji je osvojio olimpijsku zlatnu medalju u skoku u vis s tom tehnikom.
Takmičeći se za sportski klub SC Cottbus, Ackerman je bila istočnonjemačka prvakinja u skoku u vis u 1973., 1974., 1976., 1977., 1979. i 1980. godini, te je također osvojila bronzane medalje 1969. i 1972. Bila je istočnonjemačka prvakinja u dvoranskom skoku u vis 1973., 1975., 1976., 1977. i 1980. godine.
Skakaonice na Igmanu
Skakaonice na Igmanu (poznato i kao Malo Polje) jesu skijaške skakaonice na planini Igman u općini Hadžići kod Sarajeva. Kompleks se sastoji od velike skakaonice sa K-tačkom od 112 m (K-112) i male skakaonice sa K-tačkom od 90 m (K-90). Tokom rata u BiH skakaonice su jako oštećene i otad se ne koriste.
10. marta 2010. na konferenciji za novinare u Sarajevu izložen je nacrt za obnovu ovih skakaonica. Rekonstrukcijom bi K-112 bila povećana na K-120. Izgradile bi se i tribine kapaciteta 50.000 gledalaca te restoran s panoramskim pogledom na vrhu tornja skakaonice, a sve bi koštalo između 7 i 10 miliona €.
Historija
Izgradnja skakaonica i pratećih sadržaja počela je 1. jula 1980. u sklopu priprema za održavanje XIV zimskih olimpijskih igara 1984. u Sarajevu, a skakaonice su dovršene 1. decembra 1982.
Međunarodni dan bijelog štapa
Međunarodni dan bijelog štapa je međunarodni praznik koji se obilježava svakog 15. oktobra počevši od 1964. godine. 15. oktobar obilježava sljepoću ljudi kod kojih bijeli štap predstavlja simbol.
6. oktobra 1964. zajedničku rezoluciju američki kongres (H.R. 753), potpisao je zakon kao PUBUC LAW 88-628, i kodificirao u 36 U.S. Code § 142. Ovu rezoluciju je odobrio predsjednik SAD-a da se 15. oktobar svake godine proglasi kao "White Cane Safety Day".